Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: A büntetõeljárásról szóló 1998. évi XIX. törvény (a továbbiakban Be.) 14. § (4) bekezdése helyébe a következõ
Paragraph Index: 1914

150. § A Be. 281. § (6) bekezdése helyébe a következõ rendelkezés lép: „(6) Az (5) bekezdés esetében, ha a (9) bekezdés alkalmazásának nincs helye, a megjelent személyek kihallgatását, illetve meghallgatását követõen a tárgyalást el kell napolni, és a meg nem jelent vádlottnak a következõ tárgyalási határnapra történõ elõvezetését kell elrendelni. Ha a bírósági eljárás során a meg nem jelent vádlott elõvezetését már elrendelték, szabadságvesztéssel büntetendõ bûncselekmény esetén elfogatóparancsot kell kibocsátani vagy – a (7) bekezdés esetét kivéve – ha a vádlott lakóhelye, illetve tartózkodási helye ismert, a kitûzött új tárgyalási határnapot megelõzõ naptól a vádlott tárgyalási õrizetét kell elrendelni. Ha a vádlottnak nincs védõje, számára védõt kell kirendelni. A tárgyalási õrizet elrendelésérõl szóló határozatot a kényszerintézkedés foganatba vételekor a rend õrség kézbesíti a vádlott részére. A határozat fellebbezésre tekintet nélkül végrehajtható. A tárgyalási õrizet tartama a hetvenkét órát nem haladhatja meg, kezdõ idõpontja az õrizet foganatba vételének idõpontja. A tárgyalási õrizet foganatba vételét követõen a kitûzött tárgyalási határnapon a vádlottat a tárgyalási õrizetet elrendelõ bíróság elé kell állítani. A bíróság a vádlottat meghallgatja és a meghallgatás eredményétõl függõen a vádlott elõ zetes letartóztatását rendelheti el, illetve a tárgyalás idejére – de legfeljebb hetvenkét óráig – a tárgyalási õrizetet fenntarthatja. Ha a bíróság a tárgyalási õrizetet nem tartotta fenn vagy a vádlott elõ zetes letartóztatását nem rendelte el, a vádlottat szabadon kell bocsátani.”

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes